### Beslutningstema

Det skal i denne sag besluttes, om ansøgningen for VE projekt #1 (VE2023) [adresse] og [adresse] kan ændres, så der gives mulighed for at anvende en del af projektarealet til BESS anlæg.

### Historik

Projekt #1 indgik i anden ansøgningsrunde (VE2023) med ansøgningsfrist i december 2022. Herefter blev projektet politisk prioriteret på Kommunalbestyrelsens møde i maj 2023.

Der har i august 2023 være afholdt idéhøring, jf. Planloven. Forvaltningen har i marts 2024 fået tilladelse til igangsætningen af sagsbehandlingen for projekter fra anden ansøgningsrunde.

Den 13. januar 2025 besluttede Klima-, Vækst-, og Udviklingsudvalget, at BESS-anlæg skulle behandles som projektændring, der kræver en politisk godkendelse.

### Sagsfremstilling

Projektudvikler Green Elephant ApS har anmodet Tønder Kommune om tilladelse til at ændre en del af anvendelsen i det allerede politisk prioriterede projektareal. Der er en pågående sagsbehandling af projektet.

Det originale projekt omhandler et bruttoareal på ca. 140 ha. Projektudvikler ønsker at få ændret anvendelsesmulighederne for et område på op til maksimalt 3 % svarende til ca. 4 ha, så der skabes mulighed for etablering af et BESS anlæg indenfor projektområdet. Skulle det senere vise sig, at det af praktiske eller økonomiske årsager ikke er gavnligt med BESS anlæg på de 4 ha, ønskes der fortsat mulighed for at anvende arealet til solceller. Se vedhæftede ansøgning.

Ivan Krogh skal skabe mulighed for at stille 20-40 fods containere op, evt. stablet, samt omformere af jævnstrøm til vekselstrøm udenfor containerne. Containerne indeholder batterierne.

BESS anlæggets placering indenfor projektområdet gør, at anlægget automatisk bliver afskærmet med beplantning, via det allerede planlagte afskærmende beplantningsbælte.

BESS anlægget vil blive placeret med fundamenter og opsamlingskar, som sikrer, at der ikke sker udledninger, spild eller lækage af nogen art, heller ikke ved eventuelle ulykker. Derudover etableres anlægget med automatisk brandslukningsudstyr designet til at håndtere rør og lækager inde i enhederne. Ud fra vedlagte publikation fremgår også brandindsatsen ved sådanne anlæg, ligesom Beredskabet er risikobaseret, så de kan håndtere de nødvendige situationer som måtte opstå.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der gives mulighed for op til 4 ha BESS anlæg.

### Beslutning

Indstillingen godkendt, idet der skal være fokus på sikkerhed, anlæggets højde og placering i landskabet.

Leif Madsen deltog ikke i mødet.